นิกเกอิปิดบวก 149.27 จุด จากความหวังบีโอเจผ่อนคลายเพิ่มเติม
นิกเกอิปิดบวก 149.27 จุด จากความหวังบีโอเจผ่อนคลายเพิ่มเติม
8 เม.ย. 2558

ดัชนีนิกเกอิตลาดหุ้นโตเกียวปิดทะยานขึ้นแตะระดับสูงสุดในรอบ 15 ปีในวันนี้ โดยดัชนีนิกเกอิเพิ่มขึ้น 149.27 จุด หรือ 0.76% ปิดที่ 19,789.81 จุด ซึ่งเป็นระดับปิดสูงสุดนับตั้งแต่เดือนเม.ย.2543เนื่องจากนักลงทุนเข้าซื้อหุ้นญี่ปุ่น จากกระแสคาดการณ์ที่ว่าธนาคารกลางญี่ปุ่น (บีโอเจ) จะขยายโครงการผ่อนคลายทางการเงินขนานใหญ่ในช่วงอนาคตอันใกล้นี้
โดยบีโอเจมีมติคงนโยบายผ่อนคลายการเงินและการประเมินเศรษฐกิจในการประชุมที่เสร็จสิ้นลงในวันนี้ รวมทั้งมีมติเดินหน้านโยบายหลักในการเพิ่มฐานเงินที่อัตราราว 80 ล้านล้านเยนต่อปี ผ่านทางโครงการซื้อสินทรัพย์ขนานใหญ่ นอกจากนี้ บีโอเจได้คงการประเมินเศรษฐกิจในปัจจุบัน ซึ่งระบุว่าเศรษฐกิจของญี่ปุ่นกำลังฟื้นตัวขึ้นในระดับปานกลาง